«Verdens beste dommer» er død
ARTIKKELEN ER OVER TRE ÅR GAMMEL – De var verdens beste dommere, sier TV2s ekspertkommentator Bent Svele, som var toppspiller på den tiden da Bolstad dømte. – Som Øivind selv pleide å si det: «Nå skal jeg introdusere dere for verdens nest beste dommer, Terje Anthonsen». Han hadde god humor, sier Svele, som i likhet med Bolstad er bosatt på Hamar. – Det er en håndballpersonlighet som har gått bort, fastslår TV2-profilen. Anthonsen forteller at de dømte sammen fra 1978 til 1987. – Øivind og jeg hadde et veldig likt syn på håndballen. Jeg tror ikke at vi pekte mot hverandre på banen en eneste gang i løpet av de ti årene og mange hundre kampene vi dømte sammen. Les også: VG kårer tidenes håndballjenter. Anthonsen forteller at de først fikk VM-finalen i 1982 mellom kommuniststatene Sovjetunionen og Jugoslavia og deretter OL-finalen i 1984 mellom Vest-Tyskland og Jugoslavia. – Hvor mange europacupfinaler vi hadde sammen, husker jeg ikke. Jeg vil tippe syv-åtte, sier Terje Anthonsen. – Hvordan vil du beskrive Øivind Bolstad? – Øivind hadde et ordspråk om at «detaljer er ikke bagateller». Det levde vi opp til. Vi diskuterte alltid mye etter kampene om hvordan vi kunne bli bedre. Øivind var en perfeksjonist, sier Terje Anthonsen. Les også: Christian Berge vi kopiere håndballjentenes keepertriks. – Vi ble jo veldig nære med 80-90 reisedøgn sammen i de årene. Anthonsen forteller at Bolstad valgte å legge opp som dommer da han i 1987 fikk tilbud om å sitte i dommerkomiteen i det internasjonale håndballforbundet IHF. Bolstad markerte seg også som trener, blant annet for toppserielaget KSH på 1980-tallet. – Øivind har syk lenge, men det er naturligvis et sjokk å motta dødsbudskapet, sier Terje Anthonsen. Før VM-finalen i 1984 uttalte han til VG at «dette er kronen på verket for oss». De dømte fire kamper tidligere i lekene før de ble tatt ut som finaledommere. Bolstad og Anthonsen ble et forbilde for senere norske toppdommere, blant annet duoen Svein Olav Øie og Bjørn Høgsnes.
Øivind Bolstad var sammen med Terje Anthonsen første nordmann som dømte både VM- og OL-finale i håndball. Nå er Hamar-mannen død, 75 år gammel. første nordmann som dømte både VM- og OL-finale i håndball. Nå er Hamar-mannen død, 75 år gammel.